****

**ENNEN KUIN   
rekrytoit työntekijöitä ulkomailta,  
otathan huomioon seuraavat seikat**

|  |  |  |
| --- | --- | --- |
| Mietittävää | **Toimet** | |
| **Neuvonta ja suunnittelu** | Paikalliset työvoimapalvelut | Ennen kuin alat etsiä työnhakijoita ulkomailta, kannattaa ottaa yhteyttä *paikalliseen työnvälitystoimistoon* ja keskustella rekrytointitarpeista. Palveluiden avulla sopivia hakijoita löytyy ehkä lähempää. |
| **Hakijaprofiilin valmistelu** | Mitä erityisiä tietoja, taitoja ja tutkintoja työtehtävän suorittamiseen tarvitaan? |
| *Jos päätät rekrytoida ulkomailta* | |
| Laadi suunnitelma | Määrittele ulkomailta rekrytoinnin tavoitteet, edut, riskit ja kustannukset. Mieti määräajat tarkkaan, koska ulkomaisten hakijoiden löytäminen voi kestää kauemmin. |
| Ota yhteyttä toimivaltaisiin viranomaisiin *(Maahanmuuttovirasto tai vastaava palvelu)* | Selvitä, edellyttääkö ulkomaalaisten rekrytointi lisätoimenpiteitä. Onko heidät rekisteröitävä erikseen tai maksettava maksuja? |
| **Lakisääteiset vaatimukset ja lähetetyt työntekijät** | Rekisteröintimenettelyt ja työluvat | Haluatko palkata työntekijöitä muista Euroopan talousalueen (ETA) maista ja tarvitsetko lisätietoa rekisteröintimenettelyistä ja työluvista? Jos näin on, tutustu osioon [Eläminen ja työskentely](https://ec.europa.eu/eures/main.jsp?acro=lw&lang=fi&catld=490&parentld=0), jossa on tietoa rekisteröintimenettelyistä ja työluvista kussakin maassa. |
| Työntekijöiden vapaata liikkuvuutta koskevat siirtymäsäännökset | Europa-portaalin osiossa ‘[Työntekijöiden vapaa liikkuvuus](https://ec.europa.eu/social/main.jsp?catld=849&langld=fi) (https://ec.europa.eu/social/main.jsp?catId=849&langId=fi)on tietoa siirtymäsäännöksistä, jotka koskevat työntekijöiden vapaata liikkuvuutta uusista jäsenvaltioista, uusiin jäsenvaltioihin ja niiden välillä. |
| Lähetetyt työntekijät | Lähetetyllä työntekijällä tarkoitetaan henkilöä, joka työskentelee tietyn ajan sen jäsenvaltion ulkopuolella, jossa hän tavallisesti työskentelee. Jos yrityksesi on lähetettävä työntekijöitä toiseen jäsenvaltioon, sinun on perehdyttävä siihen liittyviin sääntöihin ja menettelyihin.  Europa-portaalin osiossa [Lähetetyt työntekijät](https://ec.europa.eu/social/main.jsp?catld=471&langld=fi) (https://ec.europa.eu/social/main.jsp?catId=471&langId=fi) on lisätietoa. Kannattaa tutustua myös kansallisiin tietoihin ja yhteystietojen verkkosivuun.  Tietoa on myös ladattavassa *Käytännön oppaassa sovellettavasta lainsäädännöstä Euroopan unionissa, Euroopan talousalueella ja Sveitsissä* (http://ec.europa.eu/social/BlobServlet?docId=11366&langId=fi) sekä [Eurofoundin verkkosivustolla](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/observatories/eurwork/industrial-relations-dictionary/posted-workers) |
| **Käytännön järjestelyt** | Majoitus/asuminen | Ota huomioon käytännön asiat, jotka ulkomailta tulevan uuden työntekijän on tehtävä asunnon tai majoituksen löytämiseksi. Onko asuntoja saatavilla lähettyvillä? Miten niitä voi löytää ja miten paljon ne maksavat? Voiko uudelle työntekijälle antaa neuvontaa tai tukea? |
| **Kieleen, osaamiseen ja kulttuuriin liittyvät tekijät** | Kielimuurit | Pohdi, mitä kielitaidon tasoa työnhakijoilta edellytetään. Jos he eivät osaa kieltä sujuvasti mutta soveltuvat työhön, mieti tarkasti, miten heidän kanssaan voi kommunikoida. Etenkin puhelinhaastattelut voivat olla hakijan mielestä hankalia. |
| Maiden väliset erot | Eri maissa on erilaista työlainsäädäntöä, ja joistakin maista rekrytointi on muita vaikeampaa. Esimerkiksi työnvälitystoimiston edustajan on ehkä rekisteröidyttävä rekrytointia varten. Selvitä hallinnolliset esteet ennen rekrytoinnin aloittamista. |
| **Kulttuurierot** | Rekrytointikäytännöt vaihtelevat maasta toiseen, kuten myös työnantajien ja työnhakijoiden väliset muodollisuudet. Jos hakija käyttäytyy epätavallisesti, se voi johtua kulttuurieroista. Älä anna sen vaikuttaa arvioosi vaan keskity mieluummin osaamiseen ja soveltuvuuteen. |
| Tutkinnot | Säänneltyihin ammatteihin hakijat tarvitsevat rekisteröinnin asianmukaiselta viranomaiselta, jotta heidän tutkintonsa voidaan tunnustaa. ENIC-NARIC-verkostot (<https://www.enic-naric.net/>) auttavat akateemisten ja ammatillisten tutkintojen tunnustamisessa. |
| **EURES auttaa!** | *Kun olet pohtinut edellä kerrottua,* | |
| etsi paikallinen EURES-neuvojasi *(se onnistuu EURES-portaalin linkistä ”Ota yhteyttä EURES-neuvojaan”)* | Jos tarvitset neuvoja toisesta maasta rekrytoinnista, voit hakea lähimmän EURES-neuvojasi tietoja. Ota yhteyttä paikalliseen EURES-neuvojaan mahdollisimman pian – hän on yhteytesi laajempaan verkostoon ja häneltä saat lisätietoja edellä mainituista asioista. |